**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL atlyginimo už dalinį vaikO išlaikymą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašO PATVIRTINIMO ir atlyginimo dydžio nustatymo“ PROJEKTO**

1. **Sprendimo projekto esmė, tikslai ir uždaviniai.**

Šiuo tarybos sprendimo projektu siekiama panaikinti Klaipėdos miesto savivaldybės tarybos 2013 m. gruodžio 18 d. sprendimą Nr. T2-317 „Dėl Atlyginimo už vaikų išlaikymą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo“ ir Klaipėdos miesto savivaldybės tarybos 2013 m. gruodžio 18 d. sprendimą Nr. T2-318 „Dėl Atlyginimo dydžio už vaikų išlaikymą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo“, ir patvirtinti naują tvarkos aprašą, sujungiant minėtus tarybos sprendimus į vieną dokumentą ir siekiant efektyvesnio bei aiškesnio atlyginimo už vaiko išlaikymą lėšų panaudojimo.

Pagrindiniai teikiamo sprendimo projekto uždaviniai:

– patvirtinti vieną atlyginimo dydį už vaiko išlaikymą įstaigoje;

* apibrėžti lėšų naudojimo galimybes prioriteto tvarka;

– reglamentuoti ikimokyklinio ugdymo įstaigų gautų pajamų iš įmokų planavimą ir naudojimą.

1. **Projekto rengimo priežastys:**

Sprendimo projektas parengtas atsižvelgiant į Centralizuoto vidaus audito skyriaus 2014 m. gruodžio 23 d. ataskaitoje Nr. CVAS-A-09-11 „Ikimokyklinio ugdymo įstaigose mokamų mokesčių už ugdymo sąlygų užtikrinimą panaudojimo tikslingumo vertinimas“ ir Kontrolės ir audito tarnybos 2014 m. gruodžio 1 d. patikrinimo akte Nr. KAT16-(4.4)-21 „Atlyginimo už ugdymo sąlygų užtikrinimą panaudojimo Klaipėdos miesto savivaldybės ikimokyklinio ir priešmokyklinio ugdymo įstaigose patikrinimo aktas“ pateiktas rekomendacijas bei išvadas.

Klaipėdos miesto savivaldybės administracijos direktoriaus 2015 m. kovo 24 d. įsakymu Nr. AD1-779 „Dėl darbo grupės sudarymo“ buvo sudaryta darbo grupė, kuri atliko atlyginimo už maisto produktus, patiekalų gamybą ir ugdymo sąlygų užtikrinimą surinkimo ir panaudojimo (nepanaudojimo) analizę: mokesčio dydžio, lengvatų taikymo, vaikų lankomumo ir kt. Darbo grupė pasiūlė nustatyti bendrą mėnesio atlyginimo dydį už vaiko išlaikymą ikimokyklinio ugdymo įstaigose, neskaidant jo į mokestį už maisto produktus, patiekalų gamybą ir ugdymo sąlygų užtikrinimą.

1. **Kokių rezultatų laukiama.**

Patvirtinus šį sprendimo projektą, būtų nustatytas fiksuotas atlyginimo dydis už vaiko išlaikymą Klaipėdos miesto savivaldybės švietimo įstaigose, įgyvendinančiose ikimokyklinio ir (ar) priešmokyklinio ugdymo programas ir patvirtintas tvarkos aprašas, kuris būtų taikoma nuo 2015 m. rugsėjo 1 d., aiškiau reglamentuotas ikimokyklinio ugdymo įstaigų gautų pajamų iš įmokų planavimas ir naudojimas.

1. **Sprendimo projekto rengimo metu gauti specialistų vertinimai.**

Specialistų vertinimų negauta.

1. **Išlaidų sąmatos, skaičiavimai, reikalingi pagrindimai ir paaiškinimai.**

Šiuo sprendimu siūlome nustatyti vieną mėnesio atlyginimo dydį už vaiko išlaikymą ikimokyklinio ugdymo įstaigose. Atlyginimo dydį sudarytų suma mokesčių už: maisto produktus, patiekalų gamybą, ugdymo sąlygų gerinimą, šis dydis (vieno mėnesio kaina) svyruotų nuo 55 eurų iki 67 eurų priklausomai nuo ikimokyklinio ugdymo grupės darbo rėžimo (nuo 10,5 val. iki 24 val.) ir grupės tipo (lopšelio, darželio ar priešmokyklinio ugdymo).

Atlyginimo dydis būtų nustatomas taip: pvz., Lopšelio-daželio grupėse dirbančiuose 10,5 arba 12 Atlyginimo lėšos už vaiko išlaikymą būtų naudojamos prioriteto tvarka: darbo užmokesčiui ir socialinio draudimo įmokoms, įstaigos darbuotojams, tiesiogiai susijusiems su maisto gaminimu, prekių ir paslaugų naudojimui (pagal išlaidų klasifikatorių ir įstaigos poreikį), turtui įsigyti.

**6. Lėšų poreikis sprendimo įgyvendinimui.**

Sprendimo įgyvendinimui papildomų lėšų nereikės.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pagerės vaikų lankomumas, bus surenkama daugiau lėšų, aiškesnis už vaiko išlaikymą įstaigoje lėšų planavimas ir naudojimas, sumažės administracinė našta savivaldybės darbuotojams. Atlyginimo dydis tėvams, kurių vaikai lanko visas dienas, nepadidės.

Neigiamos pasekmės – tėvams, kurių vaikai serga 9 ir mažiau darbo dienų iš eilės reikės mokėti visą nustatytą atlyginimo dydį už vaiko iš laikymą įstaigoje.

**PRIDEDAMA.**

1. Klaipėdos miesto savivaldybės tarybos 2013 m. gruodžio 18 d. sprendimas Nr. T2-

317 „Dėl Atlyginimo už vaikų išlaikymą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo“ lyginamasis variantas, 5 lapai.

1. Teisės aktų, nurodytų sprendimo projekto įžangoje, išrašas, 2 lapai.
2. Klaipėdos miesto savivaldybės tarybos 2013 m. gruodžio 18 d. sprendimas Nr. T2-

317 „Dėl Atlyginimo už vaikų išlaikymą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo“, išrašas, 5 lapai.

4. Klaipėdos miesto savivaldybės tarybos 2013 m. gruodžio 18 d. sprendimą Nr. T2-318 „Dėl Atlyginimo dydžio už vaikų išlaikymą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo“, išrašas, 2 lapai.

5. Teisės aktų projektų antikorupcinio vertinimo pažyma, 6 lapai.

Planavimo ir analizės skyriaus vedėja Jolanta Ceplienė